**Attālināta mācību darba organizācija**

*Ar grozījumiem 06.11.2020.*

*Ar grozījumiem 04.12.2020.*

1. Galvenais, obligātais rīks saziņai pedagogiem, skolēniem un vecākiem ir elektroniskais žurnāls e-klase, darbu uzdošanai un saziņas nodrošināšanai pedagogi izmanto arī citus rīkus, kuri ir lietoti jau iepriekš (uzdevumi.lv, soma.lv u.c.).
2. Galvenā kontaktpersona skolēnam ir klases audzinātājs, kurš katru dienu var sazināties ar skolēniem un vecākiem kopīgi izvēlētā saziņas vidē, sekot līdzi katra skolēna klātesamībai mācību procesā, palīdzēt uzturēt saziņu ar mācību priekšmetu pedagogiem.
3. Darba dienas organizācija:
	1. mācību darbs tiek organizēts esošā stundu saraksta ietvaros;
	2. pedagogi ievieto e-klasē informāciju un veicamos uzdevumus nedēļai vienā dokumentā tajā dienā, kad ir pirmā nedēļas mācību stunda priekšmetā, ne vēlāk kā līdz plkst.12.00., vai uzdevumus mācību stundai, tā, lai tie būtu redzami skolēna dienasgrāmatā,
	3. pedagogi ir pieejami saziņai stundu laikā atbilstoši sarakstam un pedagoga norādītajā konsultāciju laikā;
	4. uz jautājumiem, kas tiek iesūtīti e-klasē ārpus mācību stundu laika, pedagogi atbild nākamajā stundā vai konsultācijā;
	5. nepieciešamības gadījumā skolēni drīkst apmeklēt individuālas klātienes konsultācijas, par to vienojoties ar mācību priekšmeta pedagogu.
4. Nosūtot skolēniem nedēļas uzdevumus, pedagogs norāda uzdevumu sadali pa mācību stundām nedēļā, stundu norises veidu (piemēram, tiešsaistes stunda), izmantojamos materiālus, uzdevumus, to izpildes veidu, iesniegšanas laiku un veidu, vērtēšanas kritērijus.
5. Tiešsaistes stundas tiek organizētas, ievērojot skolēnu iespējas pievienoties stundai un sabalansējot tiešsaistē un patstāvīgi veicamo mācību darbu, nepārsniedzot 4 mācību stundas dienā skolēniem 9. un 12. klasēs, 3 mācību stundas dienā pārējās klasēs:
	1. pedagogs ievieto informāciju skolēniem par plānoto tiešssaistes stundu ne vēlāk kā līdz iepriekšējas dienas plkst. 16.00;
	2. ieteicamais tiešsaistes stundu skaits atbilstoši stundu skaitam mācību priekšmetā nedēļā:
		1. 1 vai 2 stundas nedēļā – 1vai 2 tiešsaistes stundas mēnesī;
		2. 3 stundas nedēļā – 1 tiešsaistes stundas nedēļā;
		3. 4 stundas nedēļā – 2 tiešsaistes stundas nedēļā;
		4. 5 vai 6 stundas nedēļā – 3 tiešsaistes stundas nedēļā;
		5. klases audzināšanas stundas – katru nedēļu.
	3. pedagogs var noteikt tiešsaistes stundas ilgumu no 20-40 minūtēm, atkarībā no stundas mērķa un sasniedzamā rezultāta;
	4. ja skolēns nav piedalījies tiešsaistes stundā, viņam mācību saturs jāapgūst patstāvīgi un izmantojot individuālās konsultācijas.
6. Tiek īstenots attālināts pašvadīts mācību process. Skolēniem iespēju robežās ieteicams sadarboties mācību satura apguvē. Skolēnu pienākumi mācību procesā:
	1. katru dienu izmantot e-klasi, lai saņemtu uzdevumus vai sniegtu atbildes, tas apliecinās viņu iesaisti mācībās;
	2. obligāti piedalīties tiešsaistes stundās, patstāvīgi apgūt norādīto mācību saturu, pildīt uzdevumus, ievērojot pedagogu norādītos izpildes termiņus;
	3. neskaidrību, problēmu gadījumā sazināties ar pedagogiem, uzdot neskaidros jautājumus, informēt par problēmām, kas traucē iesaistīties mācību darbā;
	4. plānot savu laiku, mācīties regulāri, atbilstoši savām spējām;
	5. neatkarīgi no sporta stundu skaita sarakstā vismaz vienu stundu dienā veltīt fiziskām aktivitātēm svaigā gaisā, ievērojot sociālos piesardzības pasākumus.
7. Pedagogs veic ierakstus e-klasē:
	1. par mācību stundu norisi un uzdevumiem atbilstoši 4. punktā norādītajam;
	2. izmanto ierakstu “n”, ja skolēns nav piedalījies tiešsaistes stundā, pildījis tiešsaistes darbu norādītajā termiņā vai ir saņemta informācija no vecākiem, ka skolēns nevar piedalīties mācību procesā slimības dēļ;
	3. sniedz atgriezenisko saiti par mācību uzdevumu izpildi, ieraksta formatīvo vērtējumu procentos, pārbaudes darba vērtējumu ballēs; ja pārbaudes darbs nav veikts norādītajā termiņā, lieto apzīmējumu nv.
8. Vecākiem par neskaidrībām, problēmām un skolēnu nepiedalīšanos mācību procesā jāinformē klases audzinātāja.
9. Šis dokuments var tikt grozīts vai papildināts atbilstoši reālajai situācijai.

19.10.2020. Elejas vidusskolas direktore Sarmīte Balode